text: Video: Sådan scanner indbrudstyven dit hjem
  28 november 2015 kl. 11.00
  Den tidligere indbrudstyv Robert Nyborg hjælper politiet med at opklare indbrud, og du kan her blive klogere på, hvordan en indbrudstyv tænker. 
  Robert Nyborg fra Horsens har en fortid som indbrudstyv. Han fortæller til TV SYD, at han nok har begået i alt 250 indbrud i private hjem for at skaffe penge til sit stofmisbrug.
  I dag er han ude af sit misbrug og sin kriminalitet. Faktisk hjælper han politiet med at opklare indbrud i kraft af sin erfaring fra tidligere.
  TV SYD sætter lørdag fokus på indbrud i det syd- og sønderjyske. Du kan derfor se meget mere om emnet, når TV SYD løber over skærmen lørdag klokken 19.30.
  I videoen øverst viser Robert Nyborg, hvordan indbrudstyven scanner dit hjem, inden han bryder ind - se med og lær, hvordan du kan gøre dit hjem mere sikkert.
  